PUBLICADA AL BOE LA NOVA LLEI DE REFORMES DELS AUTÒNOMS - Grup Agència Girona, des de 1940\nAl BOE del 25 d’octubre de 2017, s’ha publicat la nova Llei de reformes urgents del treball autònom, amb efectes des del 26 d’octubre de 2017, excepte algunes mesures que entraran en vigor en el 2018. Es contemplen modificacions en la tarifa plana de 50 euros, deduccions de les despeses de subministraments, com l’aigua, gas, electricitat i telefonia, compatibilitzar el 100% del treball per compte propi amb la pensió o millora de bonificacions per altes de familiars col·laboradors, entre altres mesures.\nAl BOE del dia 25 d’octubre de 2017, s’ha publicat l’esperada Llei 6/2017, de 24 d’octubre, de reformes urgents del treball autònom, amb entrada en vigor establerta per l’endemà de la seva publicació en el BOE (és a dir el 26 d’octubre), si bé hi ha algunes mesures que entren en vigor el 2018 com les modificacions en la tarifa plana de 50 euros, la nova regulació de recàrrec per ingrés fora de termini, mesures de foment i del treball autònom, beneficis en la cotització per a persones amb discapacitat, violència de gènere i víctimes de terrorisme, mesures per aclarir la fiscalitat dels treballadors autònoms, modificació del reglament sobre inscripció d’empreses, afiliació, altes, baixes i variacions de dades, etc.\nLa nova Llei d’autònoms tracta de modificar alguns aspectes que regulen el treball autònom incorporant noves mesures que afecten la regulació de Seguretat Social (recàrrecs, bonificacions, etc.), cotització (elecció de bases, cotització parcial, etc.), protecció social (accident en itinerància), mesures que afecten l’IRPF (deduïbilitat de despeses de l’activitat) i conciliació de la vida familiar principalment.\nCom veiem, s’estableixen importants novetats per al col·lectiu d’autònoms. A continuació, resumirem les principals novetats que inclou aquesta reforma:\nNou règim de recàrrecs per ingressos fora de termini (amb efectes des de l’01-01-2018): en cas que l’obligat hagués complert les seves obligacions de transmissió o presentació de liquidació de quotes pel que fa al seu personal, el recàrrec passarà a ser d’un 10% (en lloc del 20% actual) si s’abona dins del mes següent al venciment del seu ingrés. Superat aquest termini passarà a ser del 20% (igual que abans). Aquesta mesura busca no penalitzar a l’autònom quan existeix voluntat de pagament i no demorar el deute.\nCotització en supòsits de pluriactivitat (amb efectes des del 26-10-2017): aquells treballadors autònoms que estiguin cotitzant en règim de pluriactivitat, tindran dret a la devolució del 50% de l’excés en què les seves cotitzacions superin la quantia que s’estableixi, anualment, en la LPGE, amb el límit del 50% de les quotes ingressades en el RETA per contingència comuna. La devolució es practicarà abans de l’1 de maig de l’exercici següent. La novetat és que ara, aquest benefici, queda incorporat, expressament, en la Llei General de la Seguretat Social, a diferència d’abans que s’establia anualment en la Llei de pressupostos generals de l’Estat (LPGE).\nLímit de canvis de base de cotització (amb efectes des de l’01-01-2018): els autònoms podran canviar de base de cotització fins a 4 vegades l’any (el primer dia d’abril, de juliol, d’octubre i de gener). En l’actualitat es permeten 2 canvis l’any.\nAmb la nova regulació els canvis de bases tindran els següents efectes:\na) 1 d’abril, si la sol·licitud es formula entre l’1 de gener i el 31 de març.\nb) 1 de juliol, si la sol·licitud es formula entre l’1 d’abril i el 30 de juny.\nc) 1 d’octubre, si la sol·licitud es formula entre l’1 de juliol i el 30 de setembre.\nd) 1 de gener de l’any següent, si la sol·licitud es formula entre l’1 d’octubre i el 31 de desembre.\nAfiliació, altes i baixes des del dia que s’iniciï l’activitat (amb efectes des de l’01-01-2018): una de les reivindicacions del sector durant molts anys ha estat la cotització per dies naturals en lloc de per mesos complets. En conseqüència, la Llei ara estableix que l’afiliació i fins a tres altes/baixes dins de cada any natural tindran efectes des del dia en què concorrin els requisits i condicions determinants de la inclusió al RETA o cessament de l’activitat respectivament.\nTarifa plana per als autònoms que emprenguin o remprenguin una activitat per compte propi (amb efectes des de l’01-01-2018): els treballadors per compte propi o autònoms, sense discapacitat o amb discapacitat igual o superior al 33%, les víctimes de violència de gènere i/o terrorisme, que causin alta inicial o que no haguessin estat en situació d’alta en els 2 anys immediatament anteriors (actualment 5 anys), a comptar des de la data d’efectes de l’alta, en el règim especial de la Seguretat Social dels treballadors per compte propi o autònoms, tindran dret a:\n* Una reducció en la cotització per contingències comunes, inclosa la incapacitat temporal, que quedarà fixada en la quantia de 50 euros mensuals durant els 12 mesos immediatament següents a la data d’efectes de l’alta (actualment 6 mesos de durada), en el cas que optin per cotitzar per la base mínima que els correspongui.\n* Alternativament, aquells treballadors per compte propi o autònoms que, complint els requisits previstos en el paràgraf anterior, optessin per una base de cotització superior a la mínima que els correspongui, podran aplicar durant els 12 primers mesos immediatament següents a la data d’efectes de l’alta, una reducció del 80 per cent sobre la quota per contingències comunes, i la quota a reduir serà la resultant d’aplicar a la base mínima de cotització que correspongui el tipus mínim de cotització vigent a cada moment, inclosa la incapacitat temporal.\n* Amb posterioritat al període inicial de 12 mesos previst en els dos paràgrafs anteriors, i amb independència de la base de cotització triada, podran aplicar, durant 12 mesos més, les següents reduccions i bonificacions sobre la quota per contingències comunes:\n* Una reducció equivalent al 50 per cent de la quota durant els 6 mesos.\n* Una reducció equivalent al 30 per cent de la quota durant els 3 mesos següents a l’anterior reducció.\n* Una bonificació equivalent al 30 per cent de la quota durant els 3 mesos següents a l’anterior reducció.\n* En cas de discapacitats o víctimes de violència domèstiques o terrorisme, un 50% durant 48 mesos.\n* En el cas que els treballadors per compte propi siguin menors de 30 anys, o menors de 35 anys en el cas de dones, podran aplicar, a més de les reduccions i bonificacions anteriors, una bonificació addicional equivalent al 30 per cent, sobre la quota per contingències comunes, en els 12 mesos següents a la finalització del període de bonificació, fins a completar un màxim de 36 mesos entre totes les bonificacions i reduccions.\n* En cas de reprendre una activitat per compte propi, si l’autònom, menor de 30/35 o no, hagués gaudit dels anteriors beneficis en el seu anterior període d’alta, el període de baixa exigit per poder-se beneficiar dels nous beneficis serà de 3 anys (en lloc dels 2 previstos amb caràcter general).\nBonificacions de quotes de Seguretat Social en situacions de descans per maternitat, paternitat, adopció, guarda, acollida o risc durant l’embaràs o la lactància natural (amb efectes des del 26-10-2017): es manté la bonificació del 100% de la quota d’autònoms (homes o dones), a aplicar sobre la base mitjana dels últims dotze mesos, amb la novetat que s’amplia l’edat del menor que pot donar aquest dret, passant dels actuals 7 anys a 12 anys. La bonificació serà compatible també amb la bonificació que correspongui al treballador que el substitueixi si escau mitjançant un contracte d’interinitat (100% de totes les quotes).\nNova bonificació de quotes a les treballadores autònomes que es reincorporin a la feina després del cessament de l’activitat per maternitat, adopció, guarda, acollida i tutela (amb efectes des del 26-10-2017): les autònomes que es reincorporin després d’alguna d’aquesta situació, dins dels dos anys següents al cessament, tindran dret a una bonificació de la quota de contingències comunes (inclosa IT) que quedarà fixada en 50 euros/mes durant un període de no més de 12 mesos següents a la reincorporació (quan optin per cotitzar per la base mínima) o d’un 80% sobre la quota per contingències comunes (sobre base mínima amb IT) en cas d’optar per una base superior a la mínima.\nBonificació per la contractació de familiars del treballador autònom (amb efectes des del 26-10-2017): s’incorpora una nova bonificació del 100% de la base de cotització per contingències comunes, durant 12 mesos, per la contractació indefinida de familiars (cònjuge, ascendents, descendents i altres parents per consanguinitat o afinitat fins al segon grau). Com de costum es vincula la bonificació al fet que l’autònom compleixi 2 requisits:\n* Que mantingui el nivell d’ocupació aconseguida amb la contractació en els 6 mesos posteriors (no es tindran en compte els acomiadaments que no hagin estat declarats improcedents, ni les dimissions, fi del contracte per expiració del temps o finalització de l’obra o servei, la no superació del període de prova, mort o incapacitat del treballador).\n* Que no hagi extingit contractes per causes objectives o acomiadaments disciplinaris reconeguts o declarats judicialment improcedents en els 12 mesos anteriors a la contractació.\nA la ja existent bonificació per l’alta en l’activitat de familiars col·laboradors, ara s’aclareix com a possible destinatari de la bonificació a la parella de fet (sempre que no estigui casada amb una altra persona), amb qui convisqui l’autònom de manera estable durant almenys 5 anys. La situació s’acreditarà mitjançant certificat d’empadronament o document públic de constitució de la parella.\nBase mínima de cotització per a autònoms que ocupin a 10 treballadors o més per compte d’altri (amb efectes des del 26-10-2017): la novetat es presenta que la base mínima es determinarà en la LPGE (actualment s’aplica la mínima per al Grup 1 de cotització del règim general), també per als autònoms societaris.\nContractació per compte d’altri de fills més grans de 30 anys (amb efectes des del 26-10-2017): s’afegeix, a les ja existents, una nova possibilitat de contractació per compte d’altri que afecta els fills de l’autònom quan tinguin més de 30 anys. D’aquesta manera, l’autònom també podrà contractar, en règim general, els més grans de 30 anys amb una discapacitat física o sensorial igual o superior al 33% i inferior al 65% sempre que causin alta per primera vegada en el sistema.\nDeducció de despeses de subministraments i manutenció en l’IRPF (amb efectes des de l’01-01-2018): s’inclou per als autònoms en estimació directa en l’IRPF la possibilitat de deduir les despeses de subministraments de l’habitatge parcialment afecte a l’activitat econòmica, com són l’aigua, el gas, l’electricitat, la telefonia i internet, en el percentatge resultant d’aplicar el 30% a la proporció existent entre els metres quadrats de l’habitatge destinats a l’activitat respecte a la seva superfície total, excepte que es provi un percentatge diferent.\nTambé, poden deduir les despeses de manutenció incorregudes en el desenvolupament de la seva activitat econòmica, sempre que es produeixin en establiments de restauració i hostaleria i s’abonin utilitzant qualsevol mitjà electrònic de pagament, amb els límits quantitatius establerts reglamentàriament per a les dietes i assignacions per a despeses normals de manutenció dels treballadors (això és, amb caràcter general, 26,67 € si la despesa es produeix a Espanya o 48,08 € si és a l’estranger, quantitats que es dupliquen, al seu torn, si es pernocta com a conseqüència del desplaçament).\nBase reguladora de les prestacions econòmiques per maternitat i paternitat (amb efectes des de l’01-01-2018): s’aclareix el sistema de càlcul del subsidi que serà equivalent al 100% de la base reguladora consistent en la suma de les bases de cotització dels 6 últims mesos dividides entre 180, o entre els dies que correspongui de no haver romàs d’alta durant tot aquest període.\nCompatibilitat de la pensió de jubilació i la realització de feines per compte propi (amb efectes des del 26-10-2017): un aspecte nou de la reforma és la possibilitat de poder compatibilitzar la pensió de jubilació al 100% amb el treball per compte d’altri. Per a això el pensionista haurà d’acreditar tenir contractat en l’activitat almenys 1 treballador per compte d’altri. Sens dubte una mesura que intentarà afavorir la creació d’ocupació al mercat.\nEquiparació a efectes d’accident laboral el succeït en itinerància (d’anada o de tornada al lloc de feina). Amb efectes des del 26-10-2017: aquí es presenta una vella reivindicació del col·lectiu d’autònoms, això és, la consideració com a accident laboral el succeït en anar o en tornar del lloc de la prestació de l’activitat econòmica o professional. És important tenir en compte que a l’efecte de l’accident en itinerància s’entendrà com a lloc de la prestació l’establiment on el treballador autònom exerceixi habitualment la seva activitat sempre que no coincideixi amb el seu domicili i es correspongui amb el local, nau o oficina declarat com a afecte a l’activitat econòmica a efectes fiscals.\nAtenció. És necessari que l’autònom revisi la seva declaració censal de l’IAE per cerciorar-se que l’adreça de l’activitat declarada coincideixi amb la del seu local, nau o oficina. Per tant, en cas que no coincideixi l’adreça declarada a efectes fiscals serà recomanable que es realitzin les gestions tributàries necessàries.\nMesures per millorar la prevenció de riscos laborals dels treballadors autònoms per la Fundació Estatal per a la Prevenció de Riscos Laborals. El Govern impulsarà la modificació dels estatuts de la Fundació Estatal per a la Prevenció de Riscos Laborals, a fi d’incloure-hi entre els objectius el desenvolupament d’accions dirigides a cobrir les necessitats de prevenció de riscos laborals entre el col·lectiu de treballadors autònoms. Les associacions intersectorials representatives de treballadors.\nAcció protectora dels treballadors autònoms econòmicament dependents (TRADE). Els treballadors autònoms econòmicament dependents hauran d’incorporar obligatòriament, dins de l’àmbit de l’acció protectora de la Seguretat Social, la cobertura de la incapacitat temporal i dels accidents de treball i malalties professionals.\nEstudi del concepte d’habitualitat a efectes de la inclusió en el règim especial dels treballadors per compte propi o autònoms (RETA). En l’àmbit de la subcomissió per a l’estudi de la reforma del règim especial de treballadors per compte propi o autònoms constituïda al Congrés dels Diputats, i sentits els representants dels treballadors autònoms, es procedirà a la determinació dels diferents elements que condicionen el concepte d’habitualitat a l’efecte de la incorporació a aquest règim. En particular, es prestarà especial atenció als treballadors per compte propi els ingressos íntegres dels quals no superin la quantia del salari mínim interprofessional, en còmput anual.\nParticipació de les organitzacions intersectorials representatives del treball autònom en el Consell Econòmic i Social. El Govern assegurarà la presència dels treballadors autònoms en el Consell Econòmic i Social tenint en compte a les associacions de treballadors autònoms intersectorials representatives a escala estatal. En aquest sentit, es reconeixerà la “utilitat pública” de les associacions més representatives, i s’establirà un any per a la reglamentació de la participació dels autònoms en el Consell Econòmic i Social i la creació del Consell del Treball Autònom.\nCotització a temps parcial. Una vegada més, queda pendent d’estudi i d’implantació la possibilitat que el treballador autònom pugui cotitzar a temps parcial. Aquesta situació queda en suspens fins a l’1 de gener de 2019.


Ca l'Anton - Decolònies - Central de Reserves\nQuant sumen 3 + 12?\nL’alberg- hostel de muntanya Ca L’Anton és un allotjament de gestió familiar situat a la petita població de Pujalt, nucli de Sort, capital de la comarca del Pallars Sobirà, on s’ubiquen tots els serveis.\nUna casa ideal per a parelles, famílies o grups i realitzar turisme rural al Pirineu.\nEl Josep i l’Anna us acolliran amb un tracte molt personalitzat. Gaudireu d’una cuina d’elaboració pròpia, basada en receptes de la nostra comarca.\nCapacitat per 50 pax, habita de 6 pax amb bany i dutxà, habita doble professor i hb single conductor.\nSala d’estar amb jocs de taula\nRègims d’estada: Esmorzars tipus buffet, dinars i sopar menú a escollir..\nInscrita en el registre d’instal·lacions juvenils amb el nº AJ000362\n25568 – Pujalt – Sort (Lleida)\nUbicat al mateix poble de Pujalt\nEs poden portar animals de companyia? Sí, admetem gossos i gats que no excedeixin de 10 kg. El preu és de 10 euros per dia. En fer la reserva cal comunicar-ho.\nDe què disposen les habitacions?\nTotes elles disposen de bany, TV i calefacció\nCal portar roba i tovalloles?\nNo, les habitacions es lliuren amb roba de llit i tovalloles i es fa la neteja diària\nCapacitat per 50 pax, habitacions de 2-4-6 persones individuals i famílies.\nGrups escolars habitacions de 6-8 places, habitacions individuals per a mestres i xòfers.\n25568 - Pujalt - Sort (Lleida)\nEntre el cel i la terra, el Pirineu català és un conjunt de serres situades al nord de Catalunya i que s'estén des del cap de Creus fins a la Vall d'Aran. Un lloc on la natura gaudeix de la seva màxima expressió i acabar al capvespre descansant per l'endemà començar una nova experiència.\nEls cims més elevats són l'Aneto (3.404 m), el pic de Pocets (3.375 m ), el Mont Perdut (3.355 m), la punta d'Astorg (3.355 m) i el pic Maldito (3.350 m), i tot els Pirineus ocupen una llargada de 425 km i una amplada que no supera els 100 km.\nMalgrat la seva unitat com a massís, es convenient dividir la serralada que conforma el Pirineu segons el seu context: Pirneu Català, Occità, Aragonès i Basc, Pirineu de Girona o Pirineu de Navarra.\nLes valls que s'amaguen entre les diferents serres que conformen el Pirineu tenen un caràcter i una simbologia molt representativa; la Vall de l'Alt Ter, del Freser, la Vall Fosca, la Vall de Boí, Val d'Aran, Vall d'Ordesa...\nEl paisatge prepirinenc és típic a l'alta i mitja muntanya alpina. Els petits estanys s'agrupen en gran nombre, gran quantitat de cascades, penya-segats o congosts, com el de Mont-Rebei.\nLa fauna és molt variada a cada zona, amb cavalls pirinencs, ós bru, xoriguer gros, la marmota, el porc senblar, isards, llops, cèrvols, línx, àguiles, trencalós, falcons...\nEstació d'alta muntanya, situada al Pirineu Oriental, en el terme de Queralbs. Dominant un dels punts més elevats de la Vall de Ribes, està envoltat de cims de gairebé 3.000 metres i d'on neixen multitud de fonts i torrents. Amb un transport singular; el cremallera, que té un recorregut de 12,5 km i supera un desnivell de més de 1.000 metres.\nEmblemàtica muntanya de Catalunya, situada entre Saldes i Gósol, a la comarca del Berguedà. Tot el massís del Pedraforca està declarat paratge natural d'interès Nacional i forma part del Parc Natural del Cadí-Moixeró.\nVall de Ribes.\nSituada al nord-oest de la comarca del Ripollès, comprèn els pobles de Campelles, Pardines, Planoles, Queralbs, Toses i Ribes de Freser, capital de la Call. La riquesa ecològica de l'entorn és el principal atractiu, on, a més, l'aigua és present en qualsevol racó prenent forma de font, doll o torent.\nLa diversitat i la bellesa paisatgística és molt evident; des dels trets purs mediterrani fins als prats alpins. S'anomena també la Gran Vall del Pirineu i el conjunt muntanyós que el rodeja està conformat per la Serra del Cadi, La Serra del Moixeró i altres massissos més orientals com la Tossa d'Alp i el massís del Pedraforca.\nL'essència dels Pirineus, una vall atlàntica on l'orografia, amb valls penjades, cims per damunt dels 2000 metres i neus perpètues, i una singularitat idiomàtica: l'aranès. La vall està envoltada d'altes muntanyes, fet que condiciona el seu clima i la relació amb la resta de poblacions.\nLa Molina - La Masella.\nTant a l'estiu com a l'hivern, aquestes dues estacions de muntanya ofereixen un munt d'activitats familiars. Durant l'hivern, La Masella, amb 18 remuntadors i 65 pistes, 1 snowparc i amb una cota màxima de 2.535 m, i la Molina, amb un domini esquiable de 66 km, 14 remuntadors i 54 pistes, i durant l'estiu circuit termal, parc d'aventura, bike park... molts son els motius per visitar les estacions de muntanya tot l'any.\nLa Patum de Berga.\nFesta declarada patrimoni oral i immaterial de la humanitat per la UNESCO. Festa tradicional i popular que es celebra durant la festivitat de Corpus. Aquesta festa representa una lluita entre moros i cristians i consisteix en diferents representacions i molta presència de foc i pirotècnia.\nUna de les joies de la corona del Pirineus, el congost que forma el riu Noguera Ribagorçana, és l'espai natural i reserva natural del Congost de Mont-rebei. Presumeix de ser pràcticament verge i únicament és travessat per un camí de ferradura parcialment excavat a la roca i amb parets que arriben a assolir més de 500 metres de caiguda vertical i amb punt on l'amplada mínima és sols de 20 metres .\nUs recomanem visitar la xarxa de senders i fer-vos una ruta a mida ja sigui amb Itinerànnia i elcami.cat\nA l’alberg – Hostel de muntanya Ca l’Anton som especialistes en viatges escolars i en grup. Disposem de 50 places. I tant a l’hivern com a l’estiu tenim una àmplia gamma d’activitats a la disposició dels nens, tant esportives com a culturals.\nA l’hivern, a més d’activitats de neu, disposem d’excursions al llac sant Maurici en raquetes, visites culturals, com poden ser la visita a l’estació hidroelèctrica, a una formatgeria artesanal o al Museu del pastor. Visita al centre meteorològic de Sort.\nEn la temporada d’estiu, es pot practicar rafting, hidrospeed, cavalls, quads, visitar al llac sant Maurici en 4×4, participar en activitats multi-aventura, paintball i totes les visites culturals abans esmentades.\nNomés tindreu que dir-nos quines activitats us interessen i nosaltres organitzarem un planning perquè gaudiu del turisme familiar a la comarca del Pallars Sobirà en la vostra estada a Ca l’Anton.\nL’ubicació de l’alberg – hostel de muntanya Ca l’Anton, als Pirineus, permet la realització de múltiples activitats relacionades amb l’esport i la natura, ideal per al turisme rural i familiar.\nA la comarca hi ha:\nEl Parc Nacional d’Aigüestortes i Llac de Sant Maurici i el Parc Natural de l’Alt Pirineu, on es poden fer excursions de diferents dificultats\n5 pistes d’esquí (Port-Ainé a 27 km, Espot a 36 km, Bosc de Virós, Tavascan i Baqueira Beret a 56 km) on practicar els esports de neu\nEl riu Noguera Pallaresa, ideal per la pràctica dels esports de riu (rafting, hidrospeed, barrancs…\nTeniu al vostre abast l’art Romànic i l’arquitectura dels pobles del Batlliu de Sort i la Vall d’Àssua.\nl’Ecomuseu del Pastor de Llessui\nla formatgeria artesanal “La Peça d’Altron”\nles rutes literàries de “Les Veus del Pamano”\nels retaules de les esglèsies de Bernui i Enviny\nla creu de terme de Montardit de Dalt\nl’escola d’Enviny on es va rodar la pel·lícula “Les Veus del Pamano”.\nPer als gourmets, amants dels productes naturals: la ruta del formatge i la gastronomia de la zona.\nPujalt - Sort (Lleida), Pirineus\nL’alberg- hostel de muntanya Ca L’Anton és un allotjament de gestió familiar situat a la petita pobl\nQuant sumen 15 + 13?


Els regals efímers de reis – Va de pares\nGiant House of Cards, cortesia de Tjflex2\nA casa som de conviccions fortes, persones de principis. Ja sabeu, allò de “jo mai mai no” o de “jo sempre sempre sí”. I un d’aquests principis és el de no llençar els diners; que es valori el que costa una cosa, però no només l’esforç per aconseguir-la, sinó també els recursos que s’hi han d’esmerçar. I aquí s’hi afegeix allò de la crítica al consumisme, al “ho vull i ho vull ara i ho vull perquè ho vull”. I l’impacte al medi ambient de tot plegat. Dit així aquí, d’aquesta manera, sembla que soni a broma, però no, ho duem força empeltat sota la pell.\nEn aquest sentit, em molesten prou aquests petits regals que hom sap inservibles, que són de consum efímer, que moriran arraconats i oblidats en un racó de casa en quant… entri per la porta un altre regal efímer. I així anar fent pila. Malmetent molt i educant menys.\nUn d’aquests regals va entrar a la carta d’aquests passats Reis. Un micròfon per a cantar. Així que els reis van sortir a la cerca i captura del micròfon. No els n’agradava cap. I el problema, crec, era que ho consideraven un regal efímer, dels que tan poc ens agraden a casa. Dels que saps que el primer día oh, sí, sí, i el segon dia oh, sí, sí, i… i no, no hi haurà ni tercer, ni quart, ni cinquè dia. I quedarà allà, mort de fàstic, fins que el col·lapse de galindaines per tot arreu ens obliguin a donar-lo a algú o, en el pitjor dels casos, llençar-lo.\nPerò ah, el micròfon apareixia a totes les cartes, i era la resposta recorrent sempre que es preguntava “i què, ja has fet la carta als Reis? i què els has demanat?” amb la inevitable resposta de “el micròfon per cantar”.\nAixí que els Reis van claudicar.\nI va arribar el matí de reis.\nEl micròfon, és clar, va arrasar.\nPerò a un li queda, fins i tot en aquell moment, la sensació de malbaratament. Un pèl agra, donat el moment d’eufòria gens continguda.\nI llavors va passar la Màgia. Així, en majúscules.\n— Seieu, seieu, que vaig a cantar. Seieu i escolteu-me. SSSSSSSSSSSSST!!!! Que canto!!\nI va cantar. Quatre anys de nena palplantats davant d’un micro, amb un ritme infame de discoteca, cantant L’Abecedari de la Dàmaris Gelabert. A un ritme que imitava Can’t Get You Out Of My Head de la Kylie Minogue, se li va superposar una innocent cançó infantil, cantada amb encara molta més innocència, però amb la convicció que només pot donar aquesta innocència. Davant els pares — i el germà petit que s’ho mirava amb ulls desorbitats.\nSe’m neguen els ulls mentre escric aquestes línies.\nPerò ara sé perquè alguns pares ho fan.\nNo ho justifico.\nPerò ara sé perquè alguns pares ho fem. Ni que sigui de tant en tant.\nPons\ton 08-01-2016 at 09:31\nCom sou els pares, eh? Us cau la baba per qualsevol cosa que facin els vostres fills. Però a mi segur que no em passarà, a mi segur que no…\nIsmael\ton 08-01-2016 at 09:38\nNo, segur que no :D\nRubèn\ton 08-01-2016 at 10:06\nNo sé si jo ja he perdut aquesta guerra però de batalles n’he perdut moltes.\nJaume Fortuny (@fortuny)\ton 08-01-2016 at 12:35\nAixò ho has d’enregistrar.\nQuan d’aquí a uns 10-11 anyets t’expressi el seu odi a tu i al que representen les teves fortes conviccions i els teus principis (contraris a la moda, el consumisme i les coses més “fashion”). Quan aquesta repulsió et regiri per dins. Quan et comencis a preguntar allò de “què hem fet malament?”. Quan enyoris aquells moments “del micro de cantar”.Quan et flagel.lis pensant que aquests moments s’han acabat………..la màgia arribarà.\nI ho farà una tarda quan ella estigui tancada a la seva habitació aïllada amb la seva WiFi. La faràs venir rondinant davant la tele, agafaràs l’andròmina amb que ho hauràs enregistrat (esperem que encara funcioni), li donaràs al play i……es farà la màgia.\nLi capgiraràs la percepció dels records de la seva infantesa, doncs se n’adonarà que estaves més per ella del que guarda en la seva memòria. Reviureu junts aquells moments, riureu i plorareu junts (i riureu moooolt). Valorareu el camí recorregut junts. I l’adolescència tindrà un aroma i una dolçor com mai havies sentit.\nI a l’endemà, quan torni la normalitat i et deixi amb la paraula a la boca per anar a magrejar-se amb la seva nova parella, et tornaràs a posar l’enregistrament i el continuaràs flagel·lant.\nAixò, Que millor que aprofitis i ho enregistris. I gaudeix del moment, que allò que és bo, mai és etern.\nIsmael\ton 08-01-2016 at 12:41\nSaps que tenim una secció de pares convidats, oi, Jaume? ];)\nJaume Fortuny (@fortuny)\ton 08-01-2016 at 23:08\nPotser que m’hi posi i escrigui sobre les penúries i alegries dels pares d’adolescents…… #propòsitsd’anynou\nRubèn\ton 11-01-2016 at 11:16\nPares d’adolescents, aquí tenim un buit.


- de maig 16, 2012\nPoc a poc s'escola la fosca per la finestra. Avui, demà, demà passat. Igual que ahir, abans d'ahir i l'altre. El gran fa la seva estona de tele. Ella prepara la seva feina de demà. El petit rondina. Jo, un cop tancada la feina d'avui em preparo unes herbes. Una vida tranquila? No, els cinc minuts de pau que ens permetem. De badar. I demà: Sant Tornem-hi.\n- de maig 15, 2012\nDiu què escric com un vell. De fet va haver-hi qui va dir que sóc antic, per tant és lògic què el què escric tingui música antiga. Segurament ens fa més nosaltres mateixos la música que la lletra. La lletra en el fons és una mica d'aquí i d'allà, un recull de pensaments que no ha estat original mai. Simplement un mirall deformat, a vegades amb murrieria, del que veig i sento. La música i l'estil, en aquest bloc, és simplement un ritme aspre tocat per algú que oblida constantment les normes de l'harmonia què és el que permet fer composicions acurades amb una mica d'estructura. Per sort la moda no parla de com hem d'escriure o, si ho diu, ningú en fa cas. Però per desgràcia si que diu què hem d'escriure, alguna cosa "multicultural i sostenibla" o bé parlar de sexe. De sexe, bé, gràcies. Però només en parlo per fer bromes privades. La multiculturalitat és una marca magnífica i una bona presa de pèl. La multiculturalitat, la internacionalitat\nL'ojectiu de l'ull de peix\n- de maig 09, 2012\nMirar les coses de massa aprop les desdibuixa. Viure ficat en aquesta mena de bogeria histèrica en que s'ha convertit tot plegat fa que els contorns s'allargassin i els dies quedin romputs en hores ermes. Noticies dolentes fan un mal consell. La meva fama d'optimista irredent atrau espectres de desgràcies i ombres de la por. I no puc vèncer la por, no la conec. Malgrat tot en tinc notícia. Hi ha lents obscenes. Aquesta ho és més enllà del cas que li faci. El pas del temps és això, un rellotge aturat com cantava aquell (i nosaltres als focs de camp). No compartir segons què amb qui t'envolta fa que hagis de cridar en murs públics i a mi el soroll em cansa. No se si és l'edat, massa noucentisme en vena o simplement que començo a tenir clares les meves prioritats. Què només són meves. I ho deixo córrer, que fora fa sol i tinc ganes de prendre l'aire.


Penedesfera » Maset botiga online\nBonet diu a la presentació d’Alimentaria que la indústria alimentària és clau per a la recuperació econòmica »\nCom sempre en Marc Masana és un referent en marketing de vi online, des d’associar el vi amb el futbol, o incloure cerveses de qualitat al seu catàlec de productes, tot el que fa és meditat i considero encertat, avui m’ha sorprés amb aquesta publicitat. M’ha agradat força el disseny.\nPodeu visitar la seva botiga, Maset del lleó\nAquesta entrada ha estat escrita per Manel Capdevila i enviada el 11 febrer 2012 at 11:04 pm classificada a Pagesia, vins i caves. Aquí tens l'enllaç permanent. Comentaris i trackbacks deshabilitats.


La vaga de la Camy-Nestlé de l’any 1969: la JOC i l’Esperança | Catalunya Religió\nPor La puntada. Dom, 23/02/2014\nJust un any després, a Viladecans, la tija treia el nas. Treballant al camp a tocar de la fàbrica Camy-Nestlé, mentre regava carbassons, vaig veure de què anava el bròquil de les vagues topant, en directe, amb les accions dels obrers temporers escarrassats en les seves reivindicacions. Les furgonetes de repartiment de gelats no eren carregades i no eren ateses amb la promptitud requerida. La cridòria desbordava i jo la sentia.\nDos capellans obrers (penjaren posteriorment els hàbits), Josep M. de la Hoz Hernando, en aquells dies Consiliari de la Joc femenina de l’arxiprestat, i Esteve Vidal Pons, claretià acabat d’arribar de Califòrnia, encapçalaven el moviment per la consecució de millores salarials i en l’organització del treball. Els temporers de les cambres frigorífiques havien de carregar caixes de gelats passant de manera sovintejada de -35 a +30 graus de temperatura, per un sou que just fregava el salari mínim interprofessional.\nDesprés d’una petició formal denegada, la resposta fou posar-se a treballar a baix rendiment. Derivada en vaga a les cambres frigorífiques a resultes de l’acomiadament dels dos capellans, la vaga s’estengué a les seccions de producció quan foren acomiadats tots els temporers. Fins i tot, a oficines es posaren a fer més que el ronsa, en solidaritat envers els temporers quan l’empresa contractà esquirols.\nEsperança Atarés Solans, que havia estat la propiciadora de l’entrada del consiliari De la Hoz a la fàbrica (en Vidal hi havia entrat casualment) i havia estat fins feia poc la responsable de la JOC femenina de l’arquebisbat, assumí la moguda a oficines i el mirar d’estendre el conflicte a companys del moviment obrer i veïnal, bo i demandant solidaritat.\nL’extensió prengué cos ràpidament en forma de “Boicot a Camy”, reclamat mitjançant pintades i llançament de pasquins als diferents barris de Barcelona. Al voltant d’aquestes accions, diferents avantguardes del moviment obrer acabaren encetant un nou unitarisme sindical.\nLa fi de la vaga en aparent derrota comportà, però, millores posteriors per als treballadors. Camy-Nestlé havia experimentat no ja els efectes d’una petita vaga sinó també, una cosa tant o més perillosa, els efectes d’un boicot solidari de consum.\nEls dos capellans foren fets fora, l’Esperança s’hi quedà plantada, i s’hi quedà plantada tenint present el que deia Cardijn: “Els primers apòstols dels obrers són els obrers” i “El veritable treball apostòlic és un treball fosc, humil i amagat. El veritable apòstol s’adapta a l’ànima que vol formar, la coneix, l’acompanya, la sosté, l’adverteix i educa”.\nPerò arribà un dia, cinc anys després, en que l’Esperança del “labora et ora” de la JOC, se’ns passà al “ora et labora” de les benetes. La noia es va fer monja. La vocació li fou confirmada en una visita espiritual a Assís. Allà mateix e Carlo Carretto –el Germanet de l’Evangeli– li engaltà: “Noia, jo diria que et vol, a tota tu, per a Ell sol”.\nA dia d’avui l’Esperança és l’abadessa del monestir benedictí de Sant Pere de les Puel.les. Al carrer Anglí de Barcelona, presideix una comunitat de més de trenta monges, ja grandetes, que amén del propi “ora et labora” i l’autofinançar-se, acull: l’ACAT (Acció dels Cristians per l’Abolició de la Tortura), el DIM (Diàleg Interreligiós Monàstic), l’ASSÍS (associació d’acollida dels extremadament pobres) i regeix el Centre d’Espiritualitat del Puiggraciós.\nEl treball fosc, humil i amagat, de tant en tant, cal posar-lo al portallànties. La inèrcia anticlerical i el prejudici antirreligiós que algunes esquerres encara arrosseguen, els impedeix fer el reconeixement que es mereixen les JOCs i les HOACs dels darrers anys de clandestinitat político-sindical del temps franquista. Per mi que no quedi. Esperant una nova embranzida, deixeu-me avui regraciar a la JOC aquella llavor sembrada.\nPastoral Obrera, JOC, Crit Solidari, Camy, Sant Feliu, Política, Acció Social


Agricultura aprova ajudes de prop de 4 milions d'euros per al desenvolupament de nous projectes que reforçaran el lideratge de l'aqüicultura valenciana - Generalitat Valenciana\nAgricultura aprova ajudes de prop de 4 milions d'euros per al desenvolupament de nous projectes que reforçaran el lideratge de l'aqüicultura valenciana\n- La consellera d'Agricultura, Desenvolupament Rural, Emergència Climàtica i Transició Ecològica, Mireia Mollà, subratlla el "valor estratègic de primer ordre que tenen aquestes subvencions per a un sector capdavanter"\n- Les més de deu empreses que es dediquen a la cria de peixos i altres espècies han fet que la Comunitat Valenciana esdevinga la productora més important, dins d'aquesta modalitat, de tot el territori espanyol\nLa Conselleria d'Agricultura, Desenvolupament Rural, Emergència Climàtica i Transició Ecològica acaba d'aprovar ajudes per al foment d'aqüicultura sostenible a la Comunitat Valenciana amb caràcter pluriennal i per valor de quasi 4 milions d'euros: 2 milions per a aquest exercici i 1,8 per a l'any que ve.\nA través d'aquestes subvencions, que s'inscriuen en el paquet destinat al capítol pesquer, l'import global del qual per a 2021 ascendeix a 8,8 milions, se sufragaran dos projectes ambiciosos que ja compten amb l'autorització pertinent, que consisteixen en la construcció de dues granges marines, una de les quals s'instal·larà a Sagunt i l'altra, al Campello.\nLa primera es dedicarà a la cria de l'orada i el llobarro, mentre que la segona, a més de les dues espècies esmentades, inclourà també la criança i el desenvolupament de reig i cèrvies.\nAquesta classe d'ajudes cobreix, generalment, el 30 % de la inversió que s'escomet si l'empresa que la fa és de gran dimensió i costeja el 50 % del projecte si la firma que el materialitza és de grandària més reduïda.\nLa consellera d'Agricultura, Desenvolupament Rural, Emergència Climàtica i Transició Ecològica, Mireia Mollà, ha remarcat "l'indubtable valor estratègic que té aquest suport financer per part de l'Administració autonòmica a un sector capdavanter, que compta, a més, amb unes perspectives de futur excel·lents".\nEfectivament, les més de 10 empreses que es dediquen a la cria de peixos marins, o d'altres espècies ?com l'anguila, la truita, la clòtxina o l'ostra?, han fet que la Comunitat Valenciana esdevinga la productora més important dins d'aquesta modalitat de tot el territori espanyol. La producció valenciana se situa actualment entorn de les 18.000 tones.\n"Aquestes dues noves iniciatives que es posaran en marxa ?ha apuntat el director general d'Agricultura, Ramaderia i Pesca, Antonio Quintana? ens permetran reforçar aquesta posició de lideratge que ostenta l'aqüicultura valenciana en l'àmbit estatal, la qual cosa té una importància enorme perquè es tracta d'un col·lectiu en auge que proporciona ocupació i riquesa i complementa, al mateix temps, les necessitats d'abastiment de peix".\nLa consellera ha aprofundit en el fet que "la pesca extractiva, que és un sector fonamental que té tot el nostre suport, es troba actualment en nivells de rendiment elevats i suporta també les restriccions imposades per la Unió Europea, de manera que l'aqüicultura constitueix una alternativa creixent per a un país deficitari de peix com el nostre i que es veu obligat a recórrer a les importacions".


Nit Gospel a Escaldes-Engordany amb “Marlena Smalls” i “The Hallelujah Gospel Chorale” - FÒRUM.ad\nNit Gospel a Escaldes-Engordany amb “Marlena Smalls” i “The Hallelujah Gospel Chorale”\nel: 11/12/14 7:00\nLa nit gospel d’Escaldes-Engordany, va cloure el 30 è Festival Internacional Colors de Música amb un programa de luxe que va presentar a Marlena Samlls, acompanyada de “The Hallelujah Gospel Chorale”.\nAmb un aforament pròxim al 70%, el Prat del Roure va acolllir l’inici de la gira d’uns dels intèrprets més destacats del “Gullah” , ascendent del gospel i blues del Sud dels Estats Units.\nL’espectacle, que portava el títol de “Marlena Happy & Bluesy” i amb l’acompanyament coral i rítmic de “The Hallelujah Gospel Chorale”, va oferir veu i ritme alhora que va seduir tothom amb un programa ric i divers que compaginava el ritme afroamericà amb certes reminiscències, també europees del cant coral i religiós.\nEl concert es va iniciar amb el ritme del teclat per ambientar la vetllada que va anar progressant harmoniosament amb la calidesa també humana de les seves modulades veus.\nVan oferir des d’himnes espirituals negres com “When the Battle’s Over” amb text d’Isaac Watts (1674- 1748) fins a “Holy, Holy,Holy”. Tanmateix, cap a la segona part del recital, van interpretar algunes nadales com “Merry Christmas”, “Josemà”,”Jesús és nat”, “El tamborilero”, i quasi al final del concert van interpretar “Oh Happy Day”. Sempre mantenint el ritme de l’estil afroamericà que acompanyava totes les seves versions.\nMarlena Smalls amb la seva coral, treballa en la salvaguarda i recuperació de la cultura Gullah (Sud de Carolina) i en aquesta línia l’any 1989 va enregistrar un CD titulat “Gullah: Songs of Hope, Faith and Freedmon” del qual també en van oferir algunes cançons. S’ha de constatar que d’aquest mateix repertori, la coral “Saas qui canta? ” el proppassat 14 de març en el concert del 21è Aniversari de la Constitució Andorrana, en va interpretar l’espiritual negre “Way Down in Egyptland”.\nTornant a la meitat del recital del Prat del Roure, els diferents vocalistes ( perquè tots tenien la veu càlida del cant espiritual negre), van intervenir alternativament actuant com a solistes sota la dirección de Malena Smalls, la qual també havia estudiat Direcció de cant coral a la seva Carolina natal, al Sud dels Estats Units.\nEn les diferents peces, cada un dels solites participava amb igualtat de ritme i veu en una expressió perfecta de “música total”.\nSmalls ballant amb els peus descalços, va baixar al pati de butaques on fins i tot algun “fan” la va besar com a mostra d’admiració del seu art vocal i interpretatiu. Va incloure un final sortint pel centre de la sala del concert i sempre ballant al ritme de la música que ells porten a dins.\nS’ha de dir que amb tan sols l’acompanyament del teclat, la bateria i la guitarra, els 7 vocalistes van omplir de ritmes l’escenari del Prat del Roure com si d’una gran orquestra es tractés, no en va la veu és el primer instrument musical que hom coneix.\nTanmateix, s’ha de dir que la formació fundada per Marlena Smalls i la seva coral, va nèixer l’any 1993 a South Carolina, i des d’aleshores plegats realitzen diverses gires que inclouen tot Europa. En l’inici d’aquesta gira han actuat al Principat d’Andorra i s’han mostrat molt satisfets de la bona acollida del públic, amb el qual han compartit molts moments de ritme positiu, ja que Escaldes també és coneguda pel seu antic Festival de Jazz. Disciplina que Marlena Small també ha interpretat en diferents escenaris d’arreu.\nUna vetllada completa de cant, ball rítmic i una excel·lent interpretació que va tenir el color de la cultura “Gullah” i la seva música precursora del gospel, el blues i el jazz; que va ratificar l’espiritualitat de les veus negres d’arrels ancestrals. I alhora va cloure amb èxit, el 30è Festival Colors de Música d’Escaldes-Engordany.\nEntrada Anterior: El Govern, Andorra Telecom, FEDA i la UdA creen la Fundació ActuaTech per impulsar l’Smart Country\nEntrada següent: Els drets dels animals\nMés maca amb 5 hàbits per mantenir la ment en calma\nMatí assolellat i ruixats a partir del migdia fins al vespre\nEs registra un terratrèmol de magnitud 2,3 a prop de Cercs\nEls Bombers de la Generalitat treballen en diversos rescats de muntanya\nLes havaneres a la Massana apleguen molts seguidors però troben a faltar el públic més jove\nEl ral·li sorpresa de la festa major d’Encamp recupera el millor ambient\neskişehir escorthd film izleinstagram takipçi satın alescort ankaraankara escortkilit taşı fiyatlarıankara escortPornomaltepe escortbuca escortinstagram takipçi hilesiescort bayaninstagram takipçi satın alastropayastropaypaykasalezbiyen pornopornolgun pornobolu escortucuz paykasa kart alpaykasa nasıl alınırpaykasa bayibayan beylikdüzüescort ataköyön ödemeli kartfilm indirkamagratürk pornoaslantekbursa escortinstagram takipçiinstagram takipçi hilesiporno izletwitter takipçi satın al


Valls presenta una cartellera amb una vintena d'espectacles\nDimecres, 13 Setembre 2017 14:06\nUna vintena d’espectacles entre els mesos d’octubre i desembre que inclouen propostes de diferents disciplines, essencialment teatre formen la cartellera dels teatres de Valls per aquesta tardor. Inclouen espectacles que ja s’han fet un nom dins la dramatúrgia catalana, però també aposta per artistes locals, com Ricard Farré o la companyia Passabarret.\nTarraco, a un pas de ser el nom del nou Seat\nTARRACO podria ser el nom del nou cotxe de la marca SEAT. De totes les propostes que es van presentar només queden quatre noms que ara es poden votar fins el pròxim 25 de setembre a la pàgina web de SEAT.\nPrimera nul·litat d'un judici franquista a Tarragona\nDimecres, 13 Setembre 2017 12:57\nL a vallenca Herminia Gracia ha estat la primera persona del Camp de Tarragona en rebre el document que acredita la nul·litat del judici franquista al seu pare, afusellat l'any 1939. És una de les 66.000 perosnes a tot Catalunya que hi tenen dret\nDimecres, 13 Setembre 2017 11:58\nTarragona Història Viva dobla els espectadors\nLa sisena cita de la recreació teatral de l'època romana va acomiadar-se amb més de 5.000 espectadors mentre que l'any anterior no va arribar-se als 2.500. La resposta per part del públic va ser positiva en apostar per l'amfiteatre com a punt de realització de la cita cultural.\nHerminia Garcia ens explica la història del seu pare, sentenciat a mort pel règim franquista i afusellat a la muntanya de l'Oliva el 15 de juliol de 1939.\nDimecres, 13 Setembre 2017 09:13\nA Torredembarra, des d'aquesta setmana un nou bus reforça la línia amb Tarragona, ampliant les expedicions més demanades...IMATGES... Per això s'incopora un nou bus a les 8 i 12 minuts del matí i a les 9 i 8 minuts, també a les 12.35 i dos quarts i 5 de dues. Des de Tarragona s'ha afegit un nou comboi a la una del migdia i 15 minuts i a tres quarts de 3 de la tarda, en direcció a la Torre. Tot plegat de dilluns a divendres feiners. Aquesta mesura s'aplica perquè el Departament de Territori havia detectat un augment del volum de passatgers a la línia, operada per Autocars del Penedès.\nCreix un 25% el nombre de passatgers de l'aeroport\nDimarts, 12 Setembre 2017 18:10\nNou creixement de passatgers a l'aeroport, que aquest agost ha rebut un 22,3% més d'usuaris que ara fa un any, arribant als 190.940. Amb aquesta xifra, la infrastructura ha rebut en el que portem d'any 750.659 passatgers, un 25,2% més que en el mateix període del 2016. Pel que fa a les operacions aeroportuàries l'augment ha estat del 4%, arribant als 1.778 moviments. De gener a agost, se n'han fet 11.191, un 12% més que en els set primers mesos del 2016.\nMontblanc viscut aquest cap de setmana una intensa Festa Major marcada per les actuacions del seguici popular, les nits de concerts i les activitats tradicionals, d'entre les quals destaca la sisena edició de la Convidada dels Veguers. Enguany els gegants Faraons de la ciutat de Lleida van ser els convidats especials d'aquest any dels Veguers, els gegants dels Amics dels Gegants de Montblanc. Aquesta entitat porta cada any a la seva Festa Major gegants històrics i que habitualment no surten de casa seva. Gegants que tenen l'honor de ballar en un lloc insòlit per ells, com és l'església de Santa Maria de Montblanc, enguany acompanyats pels Sons de la Cossetània de Tarragona.\nDimarts, 12 Setembre 2017 15:10\nLes escoles del Camp de Tarragona han arrencat avui les classes amb 450 nous professors i un augment de 1.600 alumnes a secundària. Entre les novetats, l'Escola Mediterrani de Campclar que estrena el primer curs d'ESO amb una desena d'estudiants que converteixen aquest centre en un Institut Escola.\nActes de l'11 de setembre a Constantí\nDimarts, 12 Setembre 2017 14:54\nEl monument a Rafael Casanova al municipi de Constantí va rebre la tradicional ofrena floral popular i institucional de l'11 de setembre.\nActe institucional de la Diada a Valls\nDimarts, 12 Setembre 2017 14:35\nEn una plaça del Blat embolcallada amb el lema Democràcia, l’estalada al balcó de l’Ajuntament i el record de l’escorcoll al setmanari local el dia abans, la coral Suite Cor va ser l’encarregada d’entonar els Segadors al temps que a la façana de Ca Segarra s’erigia una senyera gegant. És l’habitual acte central de la Diada a Valls, com és habitual, la vigilia de l’11 de setembre. Un acte presidit a peu de carrer pels regidors locals i que es tanca amb els pilars de les colles castelleres.\nEl debat sobre la cessió d'espais de l'1-O marca la Diada\nDimarts, 12 Setembre 2017 14:28\nLa cessió dels espais municipals per a la celebració del referèndum va marcar la celebració de la Diada, sobretot a Tarragona i Altafulla, on els alcaldes Ballesteros i Alonso asseguren que faran cas al Constitucional i li recorden a la Generalitat que aquesta institució també té espais propis als municipis que pot utilitzar.\nDimarts, 12 Setembre 2017 13:34\nEnsurt aquest dimarts a migdia a la Plaça de la Font de Tarragona quan una futia de gas provinent de les obres que es desevenvolupen al carrer Sant Doménech a obligat a desallotjar una part de la mateixa, afectant al mateix edifici del consistori tarragoní\nEl nucli antic de Torredembarra ha recordat un any més els indians, catalans que van marxar a fer les amèriques entre els segles XVIII i XIX. Alguns van fer fortuna i van tornar rics, però no tots van córrer la mateixa sort. Aquesta edició de la Fira d’Indians els ha volgut recordar.\nUn home rescatat en estat crític a la platja de la Mòra\nDimarts, 12 Setembre 2017 13:36\nUn home de 55 anys va ser rescatat de la platja de la Mòra, a banda, durant més de dues hores, es va buscar un altre banyista que després va aparèixer a casa seva.\nSegons el màxim responsable de l'equip de govern local, és hora der fer un pas endavant en la defensa del dret a decidir. 22 associacions locals van participar de les ofrenes florals a la Torre de la Vila i just després de l'actuació gegantera. Els Nois de la Torre també van completar un pilar, desplegant la senyera.\nLa tradició i el folklore protagonitzen els actes de la Diada a Vila-seca\nDimarts, 12 Setembre 2017 12:25\nA Vila-seca, les entitats locals van ser protagonistes de la jornada, que es va desenvolupar íntegrament fins al migdia. Els grallers van completar una cercavila pel municipi per arribar a la Plaça de l'Església on el ball de bastons i els Gegants van realitzar la seva actuació. Tot seguit, els Xiquets de Vila-seca van carregar els tradicionals pilars per desplegar la senyera. L'acte va comptar també amb el recital de poemes, la lectura del manifest i el vermut popular ofert per l'ANC i Òmnium Cultural.\nPàgina 804 de 830


Loteria de Nadal 2015: Viviu en directe el Sorteig - Empordà\nLoteria de Nadal 2015: Viviu en directe el Sorteig\nEMPORDA.INFO 22.12.2015 | 09:20\nTothom està pendent de les boles de la sort. EMPORDA.INFO\nJa és aquí un dels dies més esperats de l'any: el Sorteig de Nadal! I per això volem convidar-te a viure la jornada de la Loteria de Nadal 2015 amb nosaltres.\nA través del nostre especial de la Loteria viuràs en directe tot el que esdevingui al Teatro Real de Madrid, on els nens de Sant Ildefons es preparen per cantar els números premiats.\nDes de casa, des del mòbil, des del teu tablet... podràs saber a l'minut mitjançant el nostre especial tot el que passi durant el Sorteig. Els premis que es cantin, les imatges de la jornada, els vídeos dels guanyadors...\nLa Loteria de Nadal 2015 repartirà un total de 2.240 milions per tot el territori espanyol. El seu primer premi, conegut com el Gros deixarà un total de 640 milions d'euros, uns 4 milions d'euros per sèrie (400.000 euros al dècim).\nEl total de l'emissió puja a tres mil dos-cents milions d'euros (3.200.000.000 d'euros), convertint la cita en un dels Sortejos amb més solera i personalitat del món. En total es reparteixen 24.486.000 quatre-cents premis (24.486.400). El total que es destina a premis (70% de l'emissió), aconsegueix els 2.240 milions d'euros (2.240.000.000 d'euros).


El CIM edita un llibre perquè polítics i empresaris no destrossin l'idioma\n21 setembre 2020 01:26\n«La llengua catalana a Mallorca» vol ser una eina de consulta pràctica\nEls polítics i els empresaris ja tenen a les seves mans una eina per evitar la destrossa de la llengua catalana. La Comissió de Cultura i Patrimoni Històric del Consell de Mallorca ha editat La llengua catalana a Mallorca, propostes per a l'ús públic d'Antoni Alomar, Gabriel Bibiloni, Jaume Corbera i Joan Melià, un petit estudi gramàtic i lèxic fonamental que, com si fos un manual d'estil, permetrà als usuaris millorar la qualitat de la llengua que empren en les seves intervencions públiques.\nEl llibre sorgeix arran de la proposta que féu en sessió plenària del Parlament el diputat Damià Pons i Pons (PSOE) que es creàs una eina per contribuir a millorar l'expressió oral i lingüística dels polítics de la comunitat. Per això l'àrea de Cultura ha editat aquesta obra. Els dos mil exemplars de l'edició seran repartits a consellers i diputats, empresaris i mitjans de comunicació a més d'estar a l'abast del ciutadà. El màxim responsable de Cultura, Damià Pons i Pons (PSM), explicà que «aquesta és una eina pràctica per millorar la qualitat dels usos públics de la llengua catalana a Mallorca. La normalització lingüística no sols ha de vincular-se al creixement social de la llengua, a l'augment del nombre de parlants, sinó que ha de tenir molt a veure amb la millora dels usos que fa la gent d'aquesta llengua».\nDe la seva part, els autors del llibre asseguraren que el nivell dels discursos parlamentaris ha millorat «tot i que hi ha moltes diferències entre uns parlamentaris i uns altres». Damià Pons va manifestar que «s'ha de dir que tots els parlamentaris que actualment fan els seus discursos en castellà els podrien fer en català amb un grau de correcció acceptable. Si no ho fan és perquè no volen».


Chasing Trane: The John Coltrane Documentary | Barcelona Districte Cultural\nDirector: John Scheinfeld. País: Estats Units. Any de producció: 2016. Versió original subtitulada a l’espanyol (VOSE)\nVideo of Chasing Trane: The John Coltrane Documentary\n“Alguns són intèrprets de jazz o de reggae... Coltrane interpreta la vida”, diu Carlos Santana a Chasing Trane, el documental on Bill Clinton defineix el músic com un “geni”. I també tot són flors i violes quan sobre ell parlen Wayne Shorter, Sonny Rollins o Wynton Marsalis. Tots coincideixen: John Coltrane, Trane pels amics, no només va ser un dels més grans músics sinó que la seva música ha esdevingut un clàssic imprescindible per a qualsevol amant del jazz i de la música amb sentiment. Chasing Trane, el documental dirigit per John Scheinfeld amb el beneplàcit de la família i les discogràfiques del saxofonista, ressegueix, a través de les gravacions i les fotos recuperades dels arxius i les entrevistes amb altres músics la vida i l’obra de Coltrane a la vegada que la contextualitza en el seu moment històric.\nJohn Scheinfeld també ha dirigit altres documentals musicals molt ben acollits per la crítica com The US vs John Lennon que explica el camí cap a l’antibeliscisme del Beatle; o Who is Harry Nilson? Sobre el compositor de qui els Beatles deien que era el Beatle americà.\nJohn William Coltrane (1926-1967) ha estat un dels grans noms del jazz. El seu saxo va estar influenciat primer pel be bop de Charlie Parker i després, durant la dècada dels 50, per la feina, braç a braç, amb altres grans com Miles Davis i Thelonious Monk: va col·laborar amb les formacions de tots dos monstres i de tots dos en va aprendre, encara que aquells van ser anys en què Coltrane repartia el seu amor per la música amb la seva afició a l'alcohol i l'heroïna. Tot va canviar el 1957, quan Coltrane va tenir una revelació espiritual que el va fer abandonar tots els seus vicis i iniciar un camí de recerca i espiritualitat, de construcció d'una religió feta a mida amb elements del cristianisme, el budisme i una certa reivindicació de la negritud. Fruit d'aquesta investigació espiritual va sorgir la que és considerada per alguns com la seva gran obra d'art, A Love Supreme, que va enregistrar el 9 de desembre de 1964 i que va construir com si d'una oració es tractés. Altres, en canvi, troben el geni de Coltrane molt més encertat, lliure i radical en el disc que va enregistrar un any després, Ascesion. Coltran va morir el 1967 a causa d'un càncer de fetge que li havien diagnosticat. Encara no havia fet els 41 anys.\n"No es sólo otro documental de jazz — es más como una lección de historia con corazón." (The New York Observer)\n"Un titán de la música obtiene su obra cinematográfica en 'Chasing Trane', un comprensivo, interesante y, es tentador decirlo, alabador documento sobre la vida de John Coltrane" (The Hollywood Reporter)\nUna música que fa Història\nNotícies - 14/12/2017\nUn breu concert de l'Orquestra Africana de Barcelona introdueix la projecció de 'Fonko' a l'Albareda


Inspecció Tècnica de vehicles agrícoles el dia 12 de març ¡¡¡Atenció: Només es revisaràn els vehicles que hagin demanat cita prèvia!!! Ho podeu fer enviant un correu electrònic amb les vostres dades i les del/s vehicle/s a revisar a l'adreça següent ajuntament@montornes.ddl.net o bé trucant al telèfon 973 348 046 https://montornes.ddl.net/actualitat/agenda/inspeccio-tecnica-de-vehicles-agricoles-el-dia-12-de-marc https://montornes.ddl.net/actualitat/agenda/inspeccio-tecnica-de-vehicles-agricoles-el-dia-12-de-marc/@@download/image/Montornes_Segarra_Mas_Bondia_mar_2021.jpg\nInspecció Tècnica de vehicles agrícoles el dia 12 de març\n¡¡¡Atenció: Només es revisaràn els vehicles que hagin demanat cita prèvia!!! Ho podeu fer enviant un correu electrònic amb les vostres dades i les del/s vehicle/s a revisar a l'adreça següent ajuntament@montornes.ddl.net o bé trucant al telèfon 973 348 046\nDegut a la situació extraordinària per el coronavirus s’hauran de tenir en compte les següents premises:\n· Només es revisaran vehicles amb cita concertada prèviament.\n· Recomanem, per evitar contacte físic amb diners, el pagament amb targeta.\n· Recomanem, que tots els usuaris utilitzin guants i mascareta\n· Cal que els usuaris que respectin l’hora de citació per evitar aglomeracions en la zona d’inspecció i sols una persona per vehicle.\n· La zona d’inspeccions haurà de ser un espai delimitat i fora del accés de vianants, recomanem zones com camp de futbol, aparcaments públics, etc...\nQuan 12/03/2021 de 08:00 a 14:00


Escola Enric Tatché — Ajuntament de Ripollet\n/ Escola Enric Tatché\nEscola Enric Tatché Escola Enric Tatché https://www.ripollet.cat/serveis/educacio/centres-educatius/centres/escola-enric-tatche https://www.ripollet.cat/serveis/educacio/centres-educatius/centres/escola-enric-tatche/@@images/image/preview\nC/ Pau Casals, 101\nTel. 935 808 523\nCodi del centre: 08033948\nInstitut adscrit: Can Mas\nMenjador escolar: sí (cuina pròpia)\nServei d’acollida: sí, de 7.30 a 9 h, i de 16.30 a 17.30h.\nSocialització de llibres: si, al Cicle Superior. Els altres cursos treballen sense llibres (només amb el suport d’algun quadernet d’activitats)\n* Dues pistes d’esport (una coberta)\n* Patis grans\n* Pati exclusiu per a ed.infantil\n* Dues aules d’informàtica\n* Espai de música\n* Espai de “Science”\n* Sala de psicomotricitat.\nEspai web: ampaescolaenrictatche.blogspot.com\nServeis que ofereix: anglès, escacs, hip-hop, karate, patinatge, bàsquet i futbol, entre d’altres.\nSOM UNA ESCOLA OBERTA!\nAquest any tots i totes hem hagut d’adaptar-nos a una situació nova i inesperada. Tot i els canvis que hem experimentat al llarg del últims mesos els infants han demostrat una capacitat increïble a acceptar les noves situacions. Tot i així la nostra escola segueix sent un espai obert a tota la comunitat educativa, on tots posem el nostre gra de sorra per tirar endavant el nostre objectiu: EDUCAR INFANTS PER ACONSEGUIR CIUTADANS DEL FUTUR.\nLa unió de famílies i mestres, amb una relació estreta i cooperativa, afavoreix l’entorn necessari per que els nostres infants gaudeixin aprenent en uns espais naturals immillorables.\nAcompanyarem els infants en el seu camí emocional, personal i de creixement a través del joc, de les noves tecnologies, de l’aprenentatge de les llengües (projecte Gep de llengua anglesa) i de l’experimentació en l’àmbit científic.\nEntre tots i totes aconseguirem una generació d’infants crítics, solidaris i empàtics, preparats per al món global que els envolta.


PINZELLADES LITERÀRIS: «Conte de Nadal» (Toni Amengual Amengual, exalumne) | Ex-alumnes La Missió\nPINZELLADES LITERÀRIS: «Conte de Nadal» (Toni Amengual Amengual, exalumne)\n19 diciembre 2012 Jesús\tDeja un comentario\nDedicat a les persones que encara creuen que Nadal és símbol de pau.\nEn un país, que es creia ric, però que feia més badalls que rots, pels environs de la seva encarcarada Babilònia, hi havia barraques i fàbriques abandonades que eren la llar de molta gent sense sostre.\nEn una d’aquestes fàbriques tèxtils, on els vidres d’una llarga teringa de finestrals estaven tots romputs, hi ha havia una estança amb taules corcades i sofàs de capitoné plens de pols i escaiats. Pareixia el despatx del director general.\nHi havia papers de doble comptabilitat roegats de rata pel terra i uns quants llibres a uns prestatges caiguts, dels quals no es podien llegir els títols per la pols que els enfarinava.\nAixí i tot, n’hi havia un que encara es podia llegir. Les lletres gòtiques i daurades el delataven. Era la Santa Bíblia.\nHi havia passatges que estaven remarcats. Eren versicles estratègicament escollits que es llegien als operaris per recordar obligacions vers el seu patró, però no el seus drets.\nQuan els ocupants de la fàbrica intentaren adormir-se, un resplendor fugisser va il·luminar l’habitació del director general. Del llibre de lletres daurades, sortiren tres éssers. Van prendre forma humana, un home, una dona i un infant.\nEn Pere, que tenia poca son, va anar sigil·lós cap el despatx del director general per veure què passava. Per un finestral va veure tres lluernes com tres persones, que se n’anaven cap a la gran ciutat amb pas decidit.\nUna vegada havent arribat a ciutat, quan anaven a creuar un carrer cèntric, una munió de cotxes prengueren embranzida. El semàfor s’havia posat verd. Udolaven com un exèrcit en peu de guerra.\nMalgrat ésser invisibles i immaterials, per instint tornaren a pujar damunt l’acera, astorats del caos produït pel tràfec circulatori.\nLa gent anava, sense mirament amb les colzades a altri, a enlloc.\nEra el costum anar a comprar per comprar, perquè era Nadal. Ja no era la festa dels bons desigs. Era la festa dels capricis.\n– Pare, jo vull que el Papà Noel em dugui una Nancy, un excalèstric, una vídeo consola, un ordinador, un, un, un,…\nI així de tot, per després arraconar als deu minuts tot el que havien dut als infants sadollats pel consum. I si qualcú no demanava una planta de marihuana, res…\nEls carrers endiumenjats amb llums de mentida, desigs de felicitat de llana i rialles de conill. Tot per omplir caixes i caixes d’efectiu; fer l’agost per Nadal.\n– Això no és el que jo volia, va dir l’infant a la seva mare.\n– Fill meu, tu saps com són els humans. N’hi ha de bons i de no tan bons. Hi ha de tot a la vinya del Senyor; a la teva vinya.\n– Quina sort vaig tenir amb una mare com tu, va dir l’infant, i li va donar una aferrada pel coll i una besada divina.\nEl pare mirava la tendresa de l’escena, complaent i sense dir res.\n– Crec que per aquí no hi tenim res que fer. Podem tornar d’on hem vengut que tot aquest devessei no és per noltros.\nPere, uns dies després anà recelós al despatx del director general i va veure un paper que sobresortia entre les fulles del llibre de lletres gòtiques i daurades.\n– Pere, vine amb jo a Galilea. Et faré pescador de bons desigs i bons cors.\nToni Amengual, “costitxo”.\nEntrada anteriorSOBRE LA NOSTRA PÀGINA WEBEntrada siguienteMORT DEL P. SEBASTIÀ ANGLÉS, C.M.


MeteoArticle: les glaceres rocalloses dels Estanys de la Pera - Meteo Pirineus Catalans\nSeguim amb els nostres méteo-articles, on avui descobrirem una de les restes geològiques encara observables en un indret molt bonic de la Cerdanya, els Estanys de la Pera. Aquestes agrupacions de roques en punts concrets ens indiquen antics moviments de llengües glacials i el transport de materials a través d’aquestes. Ho descobrim, a continuació:\nTal i com hem comentat, avui ens arribem fins un espai natural força conegut i no és per menys. Els estanys de la Pera és una de les zones lacustres més rellevants i conegudes de la comarca de la Cerdanya. Situats entre els imponents cims com el Perafita (2.752 m) o el Monturull (2.761 m). És troben situats en una zona erosionada antigament per glaceres ubicades en aquest vessant de la vall, deixant morrenes, actualment, visibles. D’altre banda, hi trobem ubicat el refugi dels Estanys de la Pera, a una altitud de 2.357 msnm, al vessant sud del port de Perafita.\nRespecte les restes de les glaceres rocalloses que hi podem observar són masses de roques anguloses agrupades en forma de llengua o lòbuls. Aquesta forma és conseqüència del seu moviment plàstic, que té lloc gràcies a la presència de gel en moviment sota els blocs de roca. Així doncs, és aquest gel que es troba sota les roques qui mou vessant avall tot el conjunt. Les glaceres rocalloses actives són les que encara preserven el gel al seu interior, i per tant, encara és mouen (de l’ordre de 7 a 22 cm/any), mentre que les que ja no es mouen es diu que esta inactives. Actualment només hi ha una glacera rocallosa activa al Pirineu Català: la del Bessiberri. La resta de glaceres rocalloses que trobarem -molt freqüentment- en alta muntanya seran glaceres inactives.\nAquest divendres 20 d’agost, realitzem una sortida als estanys de la Pera a càrrec de l’Albert de Gràcia per tal de descobrir aquest indret i poder interpretar el seu paisatge tan característic. Si teniu ganes de gaudir d’un dia esplèndid per les muntanyes ceretanes, envieu un correu electrònic al següent mail: meteopirineus@meteopirineuscatalans.com o entreu a la web a l’apartat Activitats. Esperem que el méteo-article d’aquesta setmana el trobeu interessant i espereu amb la mateixa il·lusió el pròxim reportatge! Fins la pròxima. Salut i muntanya Meteopirinencs/ques!


Casa Vacanze Milo Viamazzini21 Milo Itàlia - Ofertes d'hotels amb els MILLORS DESCOMPTES EN LÍNIA Atenció al Client\nCasa Vacanze Milo Viamazzini21CasaVia Mazzini 21, Milo, Milo, Itàlia, 95010 - Veure al mapaCasa Vacanze Milo Viamazzini21Veure més fotosVeure més fotosVeure totes les 24 fotos\nConvenientment situat a Milo, Casa Vacanze Milo Viamazzini21 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Milo. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Milo, el Casa Vacanze Milo Viamazzini21 és el lloc perfecte per una estimulant i emocionant escapada.


Ferida lleu una motorista a Vilanova i la Geltrú després que un vehicle xoqués expressament contra ella\nEl succés hauria tingut lloc després d'una discussió entre els implicats\n10/05/2018 15:13 | Actualitzat a 10/05/2018 16:13\nEl carrer Pelegrí Ballester de Vilanova, on va tenir lloc l'accident | CatalunyaDiari.cat\nUna motorista ha resultat ferida lleu a Vilanova i la Geltrú després que un vehicle xoqués expressament contra ella. El succés, que va ocórrer el passat dilluns poc abans de les nou del matí, va provocar que la noia fos traslladada a l'hospital de Sant Antoni per ferides de caràcter lleu.\nLa Policia Local de la localitat del Garraf es va personar ràpidament a la zona del succés després de rebre un avís per accident de circulació al carrer Pelegrí Ballester, al centre de la ciutat. Finalment, la policia va relatar al seu atestat que l'incident s'hauria produït després d'una discussió entre els implicats en el xoc.\nUna discussió entre els implicats propicia l'accident\nÉs el que relaten els testimonis presencials del succés. Segons treu a la llum Eix Diari, el conductor d'un vehicle li hauria donat un cop de manera expressa per darrere de la motocicleta, provocant que la noia caigués a terra.\nEls fets, així mateix, haurien acabat d'aquesta manera després d'una discussió entre els dos implicats. Finalment, la víctima del succés va ser traslladada al centre hospitalari esmentat anteriorment, tot i que només va presentar ferides lleus.\nUn motorista de 27 anys perd la vida a Barcelona\nUn jove motorista de 27 anys va morir el dimecres a la matinada, 25 d'abril, després de patir un accident de trànsit al districte d'Horta-Guinardó de Barcelona. El sinistre mortal va tenir lloc a dos quarts de tres de la matinada a l'avinguda de l'Estatut, número 1, després que la víctima patís una caiguda.\nImmediatament, fins al lloc dels fets s'hi van traslladar efectius de la Guàrdia Urbana de Barcelona i del Sistema d'Emergències Mèdiques (SEM), tot i que no van poder fer res més que certificar la seva defunció. La Guàrdia Utbana de la ciutat comtal, finalment, es va fer càrrec de la investigació.\n#Vilanova i la Geltrú


Ernest Codina i Roger Carandell: «Encara vivim com adolescents» | NacióDigital\nper Jordi Palmer , 9 de març de 2013 a les 23:50 |\nErnest Codina i Roger Carandell, dos dels autors del llibre 'Adolescents.cat. El Manual' Foto: Marina Bou\nErnest Codina i Roger Carandell són els responsables del portal Adolescents.cat, web vinculat al Grup Nació Digital que ha superat els 130.000 usuaris únics mensuals gràcies a un combinat de notícies sobre famosos i consells destinats a la població adolescent. El web, nascut com un blog el 2010, amb només dues informacions cada dia, ha esdevingut un mitjà de referència, amb 15.000 usuaris i fins a vint-i-cinc actualitzacions diàries.\nL'èxit del web els ha portat a presentar el llibre 'Adolescents.cat. El manual' (La Galera), elaborat conjuntament amb Alba Martínez i Alèxia Salvà, un recull de consells sobre amistat, relacions de parella i sexe entre altres qüestions, escrit “amb un to educatiu però desenfadat, amb pinzellades d'humor i molt proper en el llenguatge”.\n-Per quines raons va néixer un portal com Adolescents.cat?\n-Ernest Codina: D'entrada un buit de mercat. Vam descobrir que no hi havia res en català i poc en castellà que tractés la temàtica adolescent i nosaltres vam acabar de trobar la manera de fer-ho amb tota la qüestió dels consells de problemes reals dels adolescents. Volem esdevenir una mica aquell amic anònim que no tenen. De vegades els fa vergonya comentar als pares segons quins temes i als amics també per por de fer el ridícul o sentir-se menys que els altres. I ja que passen molta estona a Internet, nosaltres els fem el suport per resoldre aquest tipus de qüestions, i de fet, nosaltres coneixem bé aquest públic perquè hem estat treballant per ells en les nostres feines, fent de comunicadors a la ràdio i en discoteques amb gent jove.\n-I d'aquí s'arriba al llibre?\n-E.C.: Sí, hem anat acumulant material durant tres anys i vam veure que en teníem prou per plasmar-lo en un llibre. Recopilem material d'aquests tres anys, i jo diria que és un material de psicologia i ajuda per a adolescents.\n-Tot és material publicat prèviament al web?\n-E.C.: Sí, tret de les introduccions i el pròleg de l'actor Carlos Cuevas. Però clar, ho hem hagut d'ordenar per a que tot tingui un sentit.\n-A quines edats va adreçat el llibre?\n-Roger Carandell: Creiem que a partir de tretze o catorze fins als divuit, tot i que interessarà igualment a gent de 20, 30, 40 o 50, perquè els temes de l'amor, la parella, el sexe i el whatsapp són el denominador comú de moltes generacions. Hi ha noies de vint-i-pocs que han fullejat el llibre i que ens han assegurat que el que hi diem els ha ajudat a afiançar la seva relació sentimental.\n-E.C.: Però és un llibre escrit per adults, tot i que hi ha col·laborat una noia de 16, l'Alèxia Salvà. Per tant hi ha l'òptica adulta, però també l'adolescent.\n-Però quines edats tenen?\n-R.C.: 25 i 27. Som adults nous o adolescents vells.\n-I quins temes tracta el llibre?\n-R.C.: Sobretot temes d'amor, parella, ruptura i desamor. El tema que més els preocupa és l'amor i la parella. Després hi ha l'amistat, l'autoestima, l'institut i les xarxes socials. I per acabar, la relació amb els pares i els sexe.\n-Recomanen aquest llibre als pares?\n-E.C.: Sí. Els ajudarà a conèixer-los una mica més i podran posar a prova els consells. A més, tindran un altre punt de vista, una òptica diferent.\n-R.C.: El llibre pot ajudar els pares a descobrir coses dels seus fills que no sabien i potser els podran entendre millor.\n-El llibre s'ha confegit amb suport d'especialistes?\nE.C.: Els consells son fruit de la nostra experiència personal i del consens amb tot l'equip de redactors i del que hem anat vivint. És un recull d'opinions pròpies d'altres adolescents i de la nostra experiència personal. I a la part de psicologia ens ha assessorat la psicòloga Elena Crespi. Nosaltres no som experts en sexualitat.\n-A la web hi ha moltes notícies relacionades amb famosos. En canvi al llibre no hi ha res d'això. Perquè?\n-R.C.: Perquè quan vam començar a la web ens centràvem molt en celebrities com Justin Bieber i Selena Gómez, però en aquests tres anys hem vist que això interessa, però que hi ha temes com l'amor i la psicologia que interessen molt més.\n-E.C.: I el que tractem de celebrities són sobretot qüestions d'actualitat, i no ens interessa que quedi desfasat aquest llibre. Aquest llibre no perdrà actualitat d'aquí a un any.\n-Les primeres impressions del llibre són positives?\n-E.C.: Sí. Els adolescents ho critiquen absolutament tot i de moment no ens han criticat, els està agradant moltíssim. I també hem rebut mails de pares demanant-nos un llibre destinat als pares de com entendre als adolescents. Però el problema és que nosaltres no som pares. Hem estat adolescents, encara ho tenim molt present, i si mires el nostre 'modus vivendi', encara som adolescents.\n-Vol dir que viuen dels pares?\n-R.C.: No, vivim amb els pares, però vivim de nosaltres.\n-E.C.: Però realment tenim una vida d'adolescents, en lloc d'anar a escola anem a treballar, però el tipus de vida que portem és així.\n-Al llibre es tracten temes de maltractament?\n-E.C.: No tractem el maltractament per part dels pares, potser algun dia ho farem. Però del bullying, l'assetjament escolar, sí que en parlem, sobretot intentant donar consells en positiu.\n-I temes de cultura i oci?\nNo, és més aviat un manual emocional sobre dels temes que hem detectat que els interessen més. L'avantatge que té 'Adolescents.cat. El Manual' sobre una persona que vulgui començar aquest llibre de zero és que nosaltres tenim un termòmetre diari dels seus gustos, inquietuds i passions.\nSocietat, roger carandell, adolescents, ernest codina, adolescents.cat\nMolt bona feina, és clar que sí!\nPer J. el 10 de març de 2013 a les 15:56\nEl diari, com tots els d'adolescents, incita al sexe entre els joves de 16 anys -o menys fins i tot-. És digne d'admiració això? Després surten les "Teen mom" per la tele, perquè no els han ensenyat a assimilar el sexe des d'una perspectiva més racional i madura, perquè "apa, si el noi es fot protecció no et passarà res [només acabaràs trastocada si et deixa, que és el més probable i natural en una edat en què l'humà es forma com a persona]". Doncs això és el que més fàcil es ven, el bestialisme i el viure en un món de fantasies grotesques i irreals. Després, està això del Facebook, twiter,... que de l'ús abusiu que se'n fa es vulgaritza la realitat i la llengua en què parlem (oi k si, tiu?).\nPer Anònim el 10 de març de 2013 a les 12:14\nSempre que hi ha alguna cosa més o menys dirigida a un públic jove, al darrere hi han uns ganàpies que es posen gomina per a semblar més "marxosos". I la barba aparentment mal cuidada, que no falti.\nPer Anònim el 10 de març de 2013 a les 09:53\nNo és la primera vegada que veig articles amb faltes en aquest diari, però escriure wathupp enlloc de whatsapp em sembla bastant... patètic\nPer SÓC DE TREMP el 10 de març de 2013 a les 08:36\nDECLARACIÓ UNILATERAL D'INDEPENDÈNCIA NO MÉS ENLLÀ DE SANT JOAN D'ENGUANY, DIADA DELS PAÏSOS CATALANS! PER LA REPÚBLICA CATALANA! ||*||


La tecnologia blockchain arriba a l'esport - elPrincipat.com\nQue un estament com la FIFA aposti per la tecnologia blockchain, no deixa de ser una mostra que aquest “univers” desconegut per a molts ha entrat amb força per quedar-se. El regular del futbol mundial ha signat amb la plataforma Algorand, companyia especialitzada en aquest tipus de tecnologia, segons ha informat via comunicat, la FIFA.\nDeixant de banda que Algorand serà partner regional del Mundial de Qatar 2022 a Europa i Amèrica del nord, i soci global del mundial femení d’Austràlia i Nova Zelanda 2023, està clar que el blockchain ha entrat ja, en el món de l’esport.\nPer Andorra, aquest fet hauria de fer-nos reflexionar per donar, d’una vegada per totes, el pas endavant que cal per permetre al nostre teixit empresarial, la seva implementació. Per això, cal creure-hi, no cal fer l’andorrà i veure-les venir. Encara més important, per això cal una llei d’actius digitals complerta, on tots els agents implicats puguin dir la seva, no per tirar-la a terra, sinó per millorar i fer-la més potent.\nMoltes vegades, l’esport és el gran aparador de grans actuacions empresarials. Que la FIFA aposti pel blockchain és, sense cap mena de dubte, el camí a seguir. Ara cal que no siguem incrèduls. Andorra torna a ternir una oportunitat. La desaprofitarà?\nPrevious post Andorra cau 3-6 davant Portugal a Kaunas\nNext post Doble derrota d’Andorra a Kaunas\nEm crec al Nacho\nDissabte al vespre, un cop finalitzat el partit entre el BAXI Manresa i el Morabanc Andorra, vam poder veure la piulada de Chima Moneke, on titllava...\n27 de març de 2022 27 de març de 2022\nPrevious post:Andorra cau 3-6 davant Portugal a Kaunas\nNext post:Doble derrota d’Andorra a Kaunas


Els abusos a menors creixen més d'un 15% a causa de les fallades del sistema\nRedacció Catalunyapress | dijous, 21 de setembre de 2017\nEl nombre de denúncies per abusos sexuals a menors a Espanya va augmentar un 15,6%, passant de 3.502 el 2015 a 4.056 el 2016. Si bé, el 85% dels casos no es denuncien i dels que entren en el sistema legal, el 70% no arriben a judici oral, segons l'informe de Save the Children 'Ulls que no volen veure'.\nVuit anys de presó per a un exmonitor de Maristes per difondre pornografia infantil\n"Les administracions públiques han de reforçar un sistema que està fallant. La prevenció pot reduir els casos d'abusos a la meitat", ha señaladoen roda de premsa la responsable de polítiques d'infància de Save the Children, Ana Sastre, que també ha apuntat altres barreres com els tabús o la "revictimització" durant el procés judicial.\nL'estudi, en el qual l'ONG ha analitzat més de 200 sentències judicials, també revela que en la meitat dels casos l'abusador és un familiar i en un 30%, una persona de l'entorn.\nSave the Children demana al Govern que s'aprovi una llei orgànica per a l'eradicació de la violència contra els nens i adolescents, que es garanteixi l'educació afectiu sexual a les escoles perquè els nens sàpiguen identificar un abús i que s'inclogui formació sobre violència contra la infància en la carrera de magisteri.\nA Catalunya, on la meitat de les víctimes d'agressions i abusos sexuals són menors, aquest tipus de denúncies van augmentar un 68,56% el 2016 respecte l'any anterior --segons dades de la Generalitat--, amb un total de 713 abusos i 254 agressions sexuals a menors denunciats.\nSave the Children ha considerat que aquest augment pot relacionar-se amb el cas Maristes, i ha afegit: "Encara que les dades oficials augmenten cada any, la majoria dels casos romanen ocults".\nEl procés judicial dura una mitjana de tres anys, i en aquests el menor ha de repetir la seva declaració fins a quatre vegades, en judicis que en la majoria de casos es realitzen a porta oberta: al trauma per al nen de declarar en aquestes condicions, es li suma que sovint els testimonis "no són tinguts en compte i el cas acaba en sobreseïment", com es dóna en set de cada deu processos a Catalunya, i el que fa que l'abusador pot seguir en contacte, ha dit.\nPer cuidar el testimoni del nen, la seva declaració es pot prendre com abans millor i gravar-se, en presència de personal qualificat i del jutge instructor, passant a ser una prova preconstituïda i evitant que el menor hagi de reviure els abusos i el trauma anys després.\nEncara que aquest procediment està recomanat per la Fiscalia General de l'Estat i acceptada en la Llei de l'Estatut de la Víctima de 2015, només es va acceptar en el 33% dels casos investigats per l'entitat el 2015 a Catalunya, i encara que està per sobre de la mitjana espanyola, del 14%, segueix sent insuficient, han dit.\nPARE D'UNA VÍCTIMA\nManuel Barber, pare d'una de les víctimes d'abusos sexuals al col·legi Maristes de Barcelona , Toni, ha coincidit en la necessitat de "crear un entorn de confiança perquè denunciïn el més aviat possible, quan s'hagin produït els fets, i no amb 40 anys ".\nQuan era menor, el seu fill va patir abusos sexuals de manera reiterada per part del seu professor d'esport; actualment té 23 anys ia causa d'aquestes agressions pateix addiccions, un trastorn del son i gairebé no surt de casa, i l'entitat ho ha assenyalat com a exemple de les seqüeles "moltes vegades irreversibles" que deixen els abusos sexuals.


Descarregar pdf dimecres, 02 de novembre de 2011\nLa tracta de persones i la guerra civil al Congo, a debat en el 8è Cicle de Cinema i Drets Humans\nBlood in the mobile obre el cicle\nQuina connexió hi ha entre els nostres telèfons mòbils i la guerra civil a la República Democràtica del Congo? Aquesta és la pregunta que respon el documental Blood in the mobile, que obre enguany el Cicle de Cinema i Drets Humans. La tracta de persones i l'accés a l'aigua són altres temes d'aquesta iniciativa que organitza la Universitat de Lleida amb la col·laboració de la Coordinadora d'ONGD i altres Moviments Solidaris de Lleida, Comissions Obreres, Amnistia Internacional, l'Ateneu Popular de Ponent i la Paeria.\nLa vuitena edició, que se celebrarà entre els dies 3 i el 18 de novembre, inclou sis documentals. Les projeccions, acompanyades sempre d'un col·loqui amb ponents, es realitzaran els dijous i divendres a partir de les 19.00h a la sala de Juntes de la Facultat de Dret i Economia, al campus de Cappont. Entre els convidats hi haurà la presidenta de l'Associació Catalana per la Infància Maltractada, Maria Eulàlia Palau, que parlarà de la tracta de persones al costat de la coordinadora de l'Associació Antisida de Lleida, Anna Rafel.\nBlood in the mobile (Frank Piaseck Puolsen, 2010) analitza la responsabilitat social corporativa en la guerra civil del Congo, que s'ha cobrat més de 5 milions de morts ens els darrers 15 anys. I és que els grups armats es financen amb l'extracció il·legal d'estany, un dels minerals necessaris per produir telèfons mòbils. Un altre conflicte que s'arrossega des de fa anys és el de la frontera entre Mèxic i els Estats Units. Live for sale (Gayla Jamison, 2006) parla sobre els centenars de persones que cada any intenten creuar-la per assolir el "somni americà".\nAltres títols del cicle són Water Makes Money, de Leslie Franke i Herdolor Lorenz, que tracta de la gestió i l'accés a l'aigua; Janadesh, People's Verdict, d'Enric Àlvarez i Oriol Ampuero, que se centra en la pau i la no violència; i It's Elementary, de Debra Chasnoff, sobre gènere i igualtat. El programa es tancarà amb Armenio, un documental en què participa Emilio Aragón que parla de música i solidaritat, a través del violinista Ara Malikian.\nEl Cicle de Cinema i Drets Humans es complementa amb dos exposicions. 50 anys d'Amnistia Internacional, 50 anys defensant els Drets Humans es podrà veure fins el 18 de novembre a la planta -1 de l'edifici Polivalent, al campus de Cappont. D'altra banda, la mostra Desigualtats, de la Coordinadora d'ONGD i Humoràlia, es pot visitar fins el 30 de novembre a l'Ateneu.


L'entorn de les muntanyes de Prades li confereix un innegable interès per als amants del turisme actiu i les activitats de muntanya en general, tant pel que fa als excursionistes com als caçadors o els boletaires.\nD'altra banda, una part de la seva extensió geogràfica (el vessant de ponent) abraça la conca del riu Montsant.\n- Descobrir l'entorn natural amb les rutes de senderisme o bicicleta de muntanya.\n- Visitar-ne el nucli històric.\n- Anar a l'ermita de la Mare de Déu de l'Abellera.\nSi s'hi va amb nens, es pot realitzar l'excursió a la Roca Foradada o descobrir la vegetació autòctona a través d'una de les visites botàniques guiades. I per recuperar forces, gaudeix d'un pícnic amb els excel·lents productes de la zona i de l'observació astronòmica del cel de Prades, considerat d'alta qualitat.\nEs troba adherit a: Natura i Muntanya en Família, Pobles amb encant\nPrades és un municipi septentrional del Baix Camp, al nord-oest de Tarragona. Se situa al centre de les muntanyes prelitorals de Prades, estès en bona part als vessants meridionals del tossal de la Baltasana (1.203 metres d’altitud) fins als plans de la Guàrdia i la Gritella. La capçalera del riu de Montsant, també conegut com de Prades, rega el terme juntament amb la del riu Brugent, que ho fa al sector sud-est.\nEl clima és de muntanya mitjana, amb una lleugera tendència continental. Les pluges són protagonistes a la tardor i durant l’estiu, que acostuma a ser curt i fresc. Les característiques essencials del clima es deuen, en gran part, al relatiu aïllament de les influències de la Mediterrània. Els hiverns són força freds amb glaçades a les valls i neu a les muntanyes més elevades. Les muntanyes de Prades i la serra del Montsant obstaculitzen l’arribada de vents i corrents freds del nord. El nucli principal es troba en un altiplà al mig de les diferents serres de l’espai natural de les muntanyes de Prades.\nLes activitats econòmiques més importants del municipi són l'avicultura, l'agricultura de secà i especialment les terres de conreu dedicades a cereals, patates, avellaners, ametllers i castanyers.\nLes bones condicions climàtiques de la zona han afavorit una llarga tradició d'estiueig i de residència, fet que que ha estimulat el sector serveis.\nLa cronologia de Prades arrenca al neolític, travessa l’etapa de dominació musulmana (quan es creu que s’aixecà un castell que depenia de Siurana) i s’oficialitza el 1153, amb la rendició de la mateixa Siurana i l’atorgament de la carta de població per part de Ramon Berenguer IV.\nEl marquesat de Siurana va desaparèixer amb la mort de Bertran de Castellet, fet que propicià la divisió del territori en dues meitats: l’oriental, les muntanyes de Prades, sota domini directe del rei, i l’occidental, sota poder de la baronia de Castellvell, on se situaren el monestir d’Escornalbou i la cartoixa d’Escaladei.\nAl segle XVII Prades passà a mans dels ducs de Medinaceli, que, si bé en perderen els drets arran de les desamortitzacions de Mendizábal (1835), encara avui posseeixen el títol de comtes de Prades.\nEl municipi de Prades té una fesomia que sembla dialogar de forma constant amb l’entorn natural. En són un bon exemple el cromatisme tan peculiar de les seves cases, d’un rogenc terrós, i l’ermita de la Mare de Déu de l’Abellera (segle XVI), incrustada en un cingle de més d’un quilòmetre i construïda aprofitant el redós d’una cova.\nAltres indrets que mereixen una especial atenció són el tossal de la Baltasana o de la Torre, la muntanya més alta del terme, que proporciona unes esplèndides vistes, o els plans de la Guàrdia, un paratge rocós ple de cingles.\nPerò, sens dubte, un dels elements que resulta més atractiu de Prades és el nucli històric, format per edificis i monuments singulars de gran bellesa, com les muralles i les restes del castell, la portalada d’entrada o la font esfèrica monumental.\nEl ric patrimoni de productes autòctons de Prades (especialment els relacionats amb la gastronomia) dóna lloc a festes d’innegable interès. Probablement les més emblemàtiques que convé no perdre’s són la Festa de la Farigola, la Festa de Cava (el tercer dissabte de juliol) i la Festa de la Patata, que dóna el tret de sortida de la campanya d’aquest producte, un dels més considerats de la zona i reconegut a tot Catalunya.\nLa pertinença al conjunt de les muntanyes de Prades fa que el municipi estigui inclòs en el recorregut de nombroses rutes naturals. Unes de les més sol·licitades són les rutes amb bicicleta de muntanya, tres en total, que tracen diversos itineraris: Prades-Siurana-Prades, Prades-coll de Bosc-Viern-Vilanova de Prades-Prades i una tercera que travessa els paratges del coll de Rossinyols, el coll Pubill i la Cucurulla.\nTambé destaquen les rutes de senderisme, com la que porta a la zona de la Baltasana i els seus voltants, la que du a la mola dels Quatre Termes o la que passa per la Roca Foradada i l’Abellera en el seu trajecte cap a la Febró.\nDes del punt de vista cultural, destaca el Festival Internacional de Música i Curs Internacional de Clarinet, que se celebra durant el mes d'agost.\n- Els barrancs i les conques a la capçalera del riu Montsant.\n- La ruta de la font de la Llúdriga, a Capafonts.\n- Els avencs de la Febró.


Indemnitzen amb 150.000 € un pacient tractat a Girona que té seqüeles després d'una operació de pròstata - Diari de Girona\nIndemnitzen amb 150.000 € un pacient tractat a Girona que té seqüeles després d'una operació de pròstata\nEl Defensor del Pacient arriba a un acord extrajudicial amb l'asseguradora del metge després d'interposar una demanda civil\nacn | girona 13.06.2017 | 13:06\nLa companyia asseguradora d'un uròleg indemnitzarà amb 150.000 euros un pacient que té "greus seqüeles" perquè durant una intervenció li van separar la pròstata de la bufeta. L'afectat, que té 74 anys, es va operar a la Clínica Bofill l'abril del 2013. Segons denuncia el Defensor del Pacient, que és qui ha portat el cas, el metge no es va adonar de la lesió ni durant el postoperatori ni quan, tres dies després de rebre l'alta, l'home va haver d'ingressar d'urgències. El pacient va fer-se visitar a Barcelona, on van fer-li una ressonància magnètica que va detectar el problema. L'home va haver de tornar a passar per quiròfan però, tot i això, pateix incontinència urinària, disfunció erèctil i infeccions cròniques. El Defensor del Pacient va interposar una demanda civil contra l'uròleg, però abans d'arribar a judici s'ha arribat a un acord extrajudicial amb l'asseguradora.\nEl cas es remunta al mes d'abril del 2013. El pacient, que té 74 anys, patia una hiperplàsia modular benigna (un creixement de la pròstata que li comprimia la uretra i li provocava dificultats per orinar). Aquell mes, un uròleg de la Clínica Bofill de Girona el va operar.\nPerò durant la intervenció, com precisa el Defensor del Pacient, hi va haver "una manca de perícia", perquè el metge va separar la bufeta de la pròstata. Un cop l'home ja havia sortit del quiròfan i es recuperava a planta, va patir "forts dolors i impossibilitat d'orinar". El metge, però, no va adonar-se de la lesió i li va donar analgèsics "sense fer cap prova diagnòstica" –en concret, una ressonància magnètica- que hauria permès veure l'origen del problema.\nEl pacient va rebre l'alta, però al cap de tres dies va haver d'ingressar a urgències, perquè li havia sortit orina i sang per la ferida que tenia a l'abdomen. Segons el Defensor del Pacient, això "indicava que hi havia una obstrucció que impedia que l'orina sortís per la bufeta".\nL'associació subratlla, però, que novament el metge no va estudiar l'origen del problema. L'uròleg va decidir col·locar-li una sonda vesical (que s'introdueix per la uretra) i no va fer-li cap ressonància. El pacient va tornar a rebre l'alta, però com que el dolor i els problemes persistien, va decidir fer-se visitar en un centre hospitalari de Barcelona.\nTornar a passar per quiròfan\nAllà, li van fer una ressonància magnètica de la pelvis, que va detectar que "tenia una separació de 6 centímetres i mig entre la bufeta i la pròstata". A més, la prova diagnòstica també va permetre apreciar que, durant el postoperatori, al pacient li havien danyat la uretra.\nL'home va haver de sotmetre's a una nova operació –aquesta, a Barcelona- però tot i això no se li va poder resoldre el problema. Segons precisa el Defensor del Pacient, "a conseqüència del defecte assistencial" l'home pateix "greus seqüeles". Entre aquestes, incontinència urinària permanent, disfunció erèctil, infeccions d'orina cròniques, un perjudici estètic moderat i un trastorn depressiu.\nL'home va demanar ajuda al Defensor del Pacient i l'associació va portar el cas als jutjats. Va presentar una demanda civil contra l'uròleg però, abans que l'afer arribés a judici, les parts han arribat a un acord extrajudicial. L'advocada de l'entitat Matilde Barrabés, que defensava el pacient, ha assolit un pacte amb la companyia asseguradora del metge, que indemnitzarà l'afectat amb 150.000 euros.


Borrassà proclama 11 vencedors a la Cursa Americana - Empordà\nBorrassà proclama 11 vencedors a la Cursa Americana\nUn total de 110 pilots van prendre part en aquesta prova de motos que va comptar amb corredors com Gerard Farrés, Nil Bussot i Nil Arcarons\nEl circuït dels Pujols de Borrassà va acollir, el diumenge passat, l´11a edició de la Cursa Americana de motos. La cursa es va fer tot i la pluja que va caure al llarg de tota la jornada. La prova formava part del Campionat Provincial d´ACCEMA (Associació Catalana Cultural i Esportiva del Motor Amateur) i era organitzatzada, un any més, la Penya Motorista Figueres.\nEntre els 110 pilots participants, destacava la presència de corredors d´alt nivell com Gerard Farrés, que va participar a l´últim Dakar; i els corredors de motocròs Nil Bussot i Nil Arcarons, entre altres. També cal ressenyar que en la categoria de 85cc hi van participar dos pilots de Borrassà, David Márquez i Marc Oliveras.\nEls corredors van oferir un bon espectacle pel públic que malgrat les inclemències meteorològiques va voler seguir les evolucions dels motoristes. La classificació va ser la següent:\n50cc debutants – Aleix Acega\nPrimera mànega 50cc – Judit Calvo\n65cc – Raul Adrian Rednic\n85cc Adrià Cunill\nClàssiques 80cc – Jordi Garriga\nClàssiques–evo – Gerard Mas\nClàssiques – Enric Romero\nMàster 29 – Elit - Nil Arcarons\nMàster 29 – Eric Garcia i, en fèmines, la guanyadora va ser Georgina Abellà\nMàster 39 – Clement Toursel\nVeterà-A – Gerard Mas\nBorrassà es prepara per la XIII Fira del Corpus


Fem Educació. Micromecenatge per la innovació | Fundacio Jaume Bofill\nLa innovació i l’emprenedoria no són un fenomen nou. Moltes iniciatives dirigides a generar canvis educatius i socials han estat possibles gràcies a l’empenta d’emprenedors educatius i de persones que els hi han donat suport.\nCada cop és més ampli el nombre d’emprenedors i moviments que estan generant nous models i projectes dirigits a millorar l’educació per adaptar-la a les necessitats i reptes de la societat del coneixement, però la falta de suports en el procés de definició i implementació de noves propostes sovint redueix la seva capacitat d’impacte a l’entorn més proper. És per això, que en el moment de transformació del sistema educatiu que està vivint Catalunya, des del projecte Fem Educació volem donar suport i acompanyar als emprenedors educatius en la generació de propostes innovadores al mateix temps que enfortir el vincle amb la comunitat compromesa a través de campanyes de micromecenatge.\nEl crowdfunding o micromecenatge educatiu és una oportunitat per a les persones somniadores, les inventores, per a les inquietes, les curioses, les inconformistes... És una oportunitat per a què totes aquelles persones amb ganes d’introduir canvis i millorar l’educació, tinguin l’ajuda i suport per tirar-les endavant.\nEs tracta d’un sistema de finançament que va molt més enllà dels diners i que incorpora el component de la comunitat i les persones.\nEl micromecenatge esdevé un altaveu que permet donar l’impuls d’arrencada a projectes innovadors, validar-los i facilitar la seva replicabilitat. El micromecenatge ha esdevingut una alternativa al finançament tradicional que ha permès generar respostes compromeses en la implementació de projectes, que sense aquest suport, haguessin quedat en un calaix. Aquesta eina de finançament col·lectiu forma part d’una nova cultura que es basa en:\nLa capacitat de generar involucració, col·laboració i vincles al voltant d’un projecte.\nLa transparència com a valor clau per augmentar la confiança amb els possibles donants.\nEl retorn, en forma de producte, servei o experiència, als qui han donar suport els projectes.\nNota de premsa: La comunitat educativa finança 11 projectes educatius\nInfografia. Fem educació\nBases de la convocatòria Fem educació\nPlataforma Fem Educació\nTens una idea per a millorar l’educació? T’ajudarem a fer-la realitat, no deixis que es quedi en un calaix\nCrida oberta de micromecenatge educatiu\n05/23/2017 - 18:00\nPrimer taller de crowdfunding. Plataforma Fem Educació\n04/25/2017 - 18:00\nCentre Cívic Joan Oliver "Pere Quart" /Sala 12\nLa comunitat educativa finança 11 projectes educatius\nEl suport de la comunitat fa realitat 11 projectes educatius\nParticipa en la millora educativa!